यानी कि फरहान अख्तर लगातार अपनी फिल्म को गलत ढंग से प्रचारित करते रहे. अब वह ऐसा किस मार्केटिंग एजेंसी या अपने पीआर की सलाह पर कर रहे थे या खुद को तथा श्रद्धा कपूर को बहुत बड़ा म्यूजीशियन साबित करने के लिए इस तरह फिल्म को प्रचारित कर रहे थे, यह तो वही जानें. फरहान अपनी टीम के साथ ‘‘रॉक ऑन 2’’ को प्रमोट करने के लिए म्यूजिकल कंसर्ट करते रहे या टीवी चैनलों पर धमाचौकड़ी करते रहे. उनके पास प्रिंट के पत्रकारों से मिलने का वक्त नहीं था.